ໃນທ່າມກາງບັນຍາກາດທົ່ວພັກ, ທົ່ວກອງທັບ ແລະ ທົ່ວປວງຊົນບັນດາເຜົ່າ ແຂວງຫົວພັນ ພວມອອກແຮງແຂ່ງຂັນສ້າງຜົນງານຮັບຕ້ອນ ກອງປະຊຸມໃຫຍ່ຂອງອົງຄະນະພັກແຂວງຫົວພັນ ຄັ້ງທີ 9, ສະໄໝທີ VIII, ໃນວັນທີ 13 ມັງກອນ 2015 ຢູ່ຫ້ອງປະຊຸມ ຊັ້ນ 5 ຂອງຫ້ອງວ່າການປົກຄອງແຂວງຫົວພັນ, ໜ່ວຍກຳມະບານຂອງຫ້ອງວ່າການປົກຄອງແຂວງ ໄດ້ເປີດກອງປະຊຸມໃຫຍ່ຄັ້ງທີ II ຂື້ນຢ່າງເປັນທາງການໂດຍການເປັນປະທານຂອງສະຫາຍ ນ. ຈັນສອນ ບຸກມີສຸກ ຮອງປະທານກຳມະບານແຂວງຫົວພັນ ແລະ ສະຫາຍ ຄອນປະພັນ ເລືອງສີຈັນທອງ ຮອງຫົວໜ້າຫ້ອງວ່າການປົກຄອງແຂວງຫົວພັນ ຊື່ງມີຜູ້ເຂົ້າຮ່ວມທັງໝົດ 32 ສະຫາຍ, ຍີງ 12 ສະຫາຍ, ກອງປະຊຸມດັ່ງກ່າວ ໄດ້ພ້ອມກັນຮັບຟັງການຜ່ານຮ່າງບົດສະຫຼຸບການເມືອງ ວຽກງານກຳມະບານ ຂອງໜ່ວຍກຳມະບານຫ້ອງວ່າການ ແລະ ວາງທິດທາງແຜນການສູ້ຊົນໃນຕໍ່ໜ້າ, ເຊີ່ງປະຊຸມກໍ່ໄດ້ພ້ອມກັນປະກອບຄຳຄິດຄຳເຫັນສ່າງຮ່າງບົດສະຫຼຸບການເມືອງດັ່ງກ່າວຢ່າງເປັນຂະບວນຟົດຟື້ນ, ຈາກນັ້ນກອງປະຊຸມກໍ່ໄດ້ຈັດຕັ້ງການປ່ອນບັດເພື່ອຄັດເລືອກເອົາ ປະທານ, ຮອງປະທານ ຂອງໜ່ວຍກຳມະບານຫ້ອງວ່າການປົກຄອງແຂວງຊຸດໃໝ່, ມີຜູ້ລົງສະໝັກຈຳນວນ 5 ສະຫາຍ, ຜ່ານການປ່ອນບັດຢ່າງເປັນປະຊາທິປະໄຕ ຜົນການຄັດເລືອກຈີ່ງໄດ້ 3 ສະຫາຍ, ປະທານ, ຮອງປະທານ ລາຍລະອຽດດັ່ງນີ້: ສະຫາຍ: ຄຸ້ຍຕິພອນ ທຳມະວົງໄຊ ເປັນປະທານ ໜ່ວຍກຳມະບານຫ້ອງວ່າການແຂວງຫົວພັນ, ສະຫາຍ ນ. ນິດາພອນ ພີມຫຸມເພັດ ເປັນຮອງປະທານ ແລະ ສະຫາຍ ພວງ ນາມມະສິດ ເປັນຄະນະ, ກອງປະຊຸມດັ່ງກ່າວໄດ້ດຳເນີນເປັນເວລາ 1 ຕອນ ແລະ ປິດລົງດ້ວຍຜົນສຳເລັດອັນຈົບງາມ ແລະ ໄດ້ຕາມລະດັບຄາດໝາຍ.